Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraeli kaitseminister rõhutab vajadust
säilitada peamise sõjaeesmärgina rahvuslikku ühtsust.
Katari peaminister on optimistlik uue raamistiku suhtes
pantvangide vabastamist käsitleva kokkuleppe osas.
USA kaitseminister rõhutab:
Ameerika Ühendriigid reageerivad surmavale rünnakule
oma vägede vastu Jordaanias.
Sõja 116. päeval keskenduvad Iisraeli Kaitsejõud (IDF)
jätkuvalt Khan Younisele Gaza sektori lõunaosas.
IDFi pressiesindaja kontradmiral Daniel Hagari sõnul
kasutatakse uusi võitlusmeetodeid,
mis hõlmavad ka arenenud tehnoloogia kasutamist,
millest osa lastakse käiku esmakordselt.
Lisaks avaldas admiral Hagari,
et IDF on seni kõrvaldanud ainuüksi Khan Younise linnas
üle 2000 terroriagendi.
Jätkame rünnakut Khan Younise rajoonis.
Meil on rohkem operatiivülesandeid,
et lammutada allesjäänud Hamasi pataljonide tugivõrku.
Khan Younises oleme likvideerinud üle 2000 terroristi
nii maa peal kui maa all.
Lisaks hävitasime märkimisväärse maa-aluse taristu, kust leidsime
rajatisi pantvangide hoidmiseks, juhtimiskeskusi, relvi,
tootmisrajatisi ja luurematerjale.
Iisraeli kaitseministri Yoav Gallanti kohtumisel
IDF-i suurtükiväekorpusega Gaza piiril,
märkis Jeruusalemma kõrgeim kaitseametnik,
et üle neljandiku Hamasi terroristidest on tapetud. Ta rõhutas samas,
et võitlus terroriga Gaza sektoris võtab veel kuid.
Terroriste jagub veel ja võitleme terrorismi levialadel
ning see võtab kuid, mitte ühe päeva.
Samas pole terroristidel varusid, neil pole laskemoona,
neil pole varujõude jms.
Oleme juba likvideerinud vähemalt veerandi Hamasi terroristidest
ja sama palju on haavatud terroriste.
Täna on meil kolm sõjaeesmärki: Hamasi likvideerimine,
pantvangide tagastamine ja Iisraeli rahva ühtsuse säilitamine.
Tel Avivis sai Iisraeli sõjakabinet põhjaliku ülevaate
Mossadi direktorilt David Barnealt,
Iisraeli Julgeolekuagentuuri (ISA) juhilt Ronen Barilt
ja kindralmajorilt reservis Nitzan Alonilt, kes juhib luurejõupingutusi
Hamasi käes olevate pantvangide vabastamiseks Gazas.
Kolm luureametnikku, kes naasid Pariisist,
kus nad kohtusid CIA direktori William Burnsi,
Katari peaministri Mohammed bin Abdulrahman al-Thani
ja Egiptuse luureministri Abbas Kameliga,
teatasid Iisraeli sõjakabinetile,
et uus ettepanek sisaldab kokkulepet, mis viiakse ellu etapiviisiliselt.
Esimeses etapis vabastab Hamas naised, vanurid ja haiged,
kuid mitte kedagi, keda ta peab sõduriteks.
Väljapakutud kokkuleppe kohaselt sisaldaks esimene voor
umbes kolmandiku Hamasi küüsi jäänud pantvangide vabastamist,
mille eest Iisrael vabastaks oma vanglaist terroristid,
sh mõned, kes on süüdi mõistetud väga raskete terroriaktide eest,
ja seda jahmatava kursiga - 100 - 250 terroristi pantvangi kohta.
Lisaks lubab Iisrael lasta Gaza sektorisse
suures koguses humanitaarabi.
Iisraeli allikate teatel
on Iisrael andnud "kokkuleppe raamistikule" rohelise tule.
Peaministribüroo tegi siiski avalduse, milles rõhutati,
et kokkulepe sisaldab tingimusi, mis on Iisraelile vastuvõetamatud.
Washingtonis mainis Katari peaminister Pariisi tippkohtumist,
märkides, et see pani aluse edasiseks tegevuseks.
Arvan, et eile tehti häid edusamme,
et saada asjad jälle korda
ja vähemalt panna alus edasiseks. Me ei saa öelda,
et see meid väga kiiresti paremasse vormi viib,
aga loodame tegelikult, et edastame ettepaneku Hamasile
ja saame nad kohta,
kus nad osalevad protsessis positiivselt ja konstruktiivselt.
Sest arvame, et tänases maailmas
on see minu arvates praegu ainus võimalus.
Ja see on ainus viis, kuidas olukorda de-eskaleerida.
Ja loodame, et mõlemad pooled kasutavad seda võimalust,
et saada muidugi sõda lõpetatud, aga ka pantvangid tagasi."
Katari peaminister kasutas ka võimalust hoiatada,
et USA kättemaksurünnak pärast Iraani käsilase surmavat rünnakut,
mis nõudis kolme USA sõjaväelase elu ja vigastas kümneid teisi,
võib mõjutada läbirääkimisi Iisraeli pantvangide vabastamiseks.
Tegelikult on see, mille eest oleme hoiatanud, suurem pilt regioonis,
ja oleme hoiatanud esimesest päevast alates,
et sõda võib laieneda ja levida regiooni.
Ja näeme, et see on kahjuks viimase 3,5 kuu jooksul süvenenud.
Loodan, et miski ei õõnesta meie jõupingutusi
ega ohusta seda protsessi. Kuid see mõjutab seda kindlasti
ja ühel või teisel moel mõjutab see regionaalset julgeolekut.
Loodame, et asjad saavad ohjeldatud ega välju kontrolli alt.
Vastates Katari peaministrile
lükkas NSC strateegilise kommunikatsiooni koordinaator,
kontradmiral erus John Kirby tagasi arusaama,
et oodatav Ameerika vastus
Iraani suunatud rünnakutele USA sõjaväelaste vastu
takistaks kuidagi läbirääkimisi Hamasi ja Iisraeli vahel.
Pole mingit põhjust, et mis tahes vastus meie poolt
mõjutaks meie võimet püüda pantvange vabastada.
Nagu ütlesin eelmine nädal, ütlen ka täna, et arutelud jätkuvad.
Usume, et need on konstruktiivsed ja liiguvad heas suunas.
Ma ei taha samas kõlada optimistlikult. Ees on veel palju tööd.
Meil pole peatset kokkulepet, millest rääkida.
Aga nädalavahetuse ja viimaste päevade arutelude põhjal tunneme,
et asi liigub heas suunas.
Lisaks tunnistas admiral Kirby Iraani seotust
USA sõjaväelaste vastu suunatud surmavate rünnakutega.
Ometi rõhutas ta veel, et USA ei otsi Iraaniga sõda.
Teame, et Iraan toetab neid rühmitusi.
Seda, mil määral nad midagi tellivad ja juhivad, uurivad luureanalüütikud.
Teame, et nad toetavad neid ja annavad neile vahendeid.
Teame, et nad koolitavad neid.
Teame, et nad kindlasti ei heiduta neid rünnakuid,
olgu need huttide rünnakud, Hamas veresaun 7. oktoobril
ja Hezbollah' näidatud võimed.
Ja muidugi võitlusrühmitused Iraagis, Süürias ja nüüd ka Jordaanias.
Me ei taotle sõda Iraaniga.
Me ei soovi pingete eskaleerumist praegusest kaugemale.
Kogu meie senine tegevus on olnud pingete de-eskaleerimiseks.
Ometi oli tegu surmavalt lõppenud ülitõsise rünnakuga.
Me reageerime ja seda asjakohaselt.
Pentagonis tunnistas pressiesindaja asetäitja Sabrina Singh,
et haavatud Ameerika sõjaväelaste arv on tõusnud üle 40.
Hukkunud sõdurite nimed olid seersant William Rivers,
spetsialist Kennedy Sanders ja spetsialist Breonna Moffett,
kes kõik olid määratud 718. insenerikompaniisse,
USA armee reservüksusesse,
mis baseerub Fort Moore'is, Georgia osariigis.
Praegu on meie hinnangul viga saanud üle 40.
Eeldame, et arv jätkab kõikumist,
kuna ajutraumaga teenistujad teatavad sümptomeist hiljem.
Nii et see arv võib jätkuvalt kasvada. Mis puutub rünnakusse,
siis teame, et tegu on IRGC toetatud relvarühmitusega.
Sel on Kataib Hezbollah' sõrmejäljed.
Kuid me ei anna selle kohta lõplikku hinnangut.
Meie siinsed tiimid jätkavad analüüsi, kuid teame, et selle taga on Iraan.
Ja kindlasti, nagu oleme varemgi siin infotunnis öelnud,
jätkab Iraan nende rühmituste relvastamist ja varustamist,
et neid rünnakuid sooritada.
Kohtumisel NATO peasekretäri Jens Stoltenbergiga
väljendas USA kaitseminister Lloyd Austin nördimust
Iraani õhutusel toimunud surmavate rünnakute pärast,
samas kui NATO peasekretär
rõhutas Iraani kuritahtlikku rolli regiooni destabiliseerimisel.
Lubage mul alustada oma nördimuse ja kurbuse väljendamisega
kolme vapra USA sõduri surma pärast Jordaanias
ja teiste sõdurite pärast, kes said haavata.
President ja mina ei salli rünnakuid USA vägede vastu
ning laseme käiku kõik meetmed USA ja meie vägede kaitsmiseks.
Avaldan alustuseks kaastunnet
Jordaanias hukkunud ja haavatud USA sõdurite pärast.
See näitab taas riski,
millele sõjaväelased on altid,
kui seisavad meie väärtuste eest
ja osalevad missioonidel, operatsioonidel,
kus kaitseme vabadust ja väärtusi, millesse me kõik usume.
Iraan jätkab regiooni destabiliseerimist.
See hõlmab ka terroristide toetamist,
kes ründavad meie laevu Punasel merel,
ja USA juhib rahvusvahelisi ponnistusi nende rünnakute lõpetamiseks.
Aitäh, et vaatasite TV7 Iisraeli uudiseid!
Infoks nii palju, et TV7 Israel võõrustab praegu
kõrgetasemelist delegatsiooni Ameerika Ühendriikidest.
Seetõttu pole kolmapäeval, neljapäeval ja reedel eetris
tavapäraseid TV7 Iisraeli Uudiseid.
Küll aga edastame mitmeid põhjalikke saateid
sõjaga seotud viimaste arengute kohta.
Julgustan teid paluma rahu ja päästet Jeruusalemmale ja Iisraelile!
Kui meie igapäevased ülevaated teid õnnistavad
ja sooviksite aidata kulusid kanda, kaaluge annetuse tegemist.
Seda saab teha meie veebilehel www.tv7israelnews.com
Olen Jonathan Hessen. Õnnistatud õhtut!
Kohtumiseni järgmises saates! Seniks - Shalom Jeruusalemmast!
Tõlge: Monika Jaaguri